《跋子静所藏鲁直书乐天八字偈》
宋代·陈渊

凝师八字源则丰，乐天说偈流无穷。山谷眼明如日中，落笔惊电驰蛟龙。

谁其得之建溪翁，取人所弃岂俗同。搜奇抉怪晋馀风，嫉邪愤世发上冲。

自我观之案两重，巧偷豪夺愿不逢。好语传播人所攻，斯言有味当见容。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。